ماڭي كاكون

ماڭي كاكون (مزيودة ف 1953 ف الدارلبيضا) كاتبة، سياسية، و مستشارة عقارية مغريبية.

 حياتها 
ماڭي ماري إڤون كاكون تزادت ف فاميلة يهودية ف مراكش. لواليدين ديالها داڤيد و دينا ڭاباي كانو من لمرفّحين د لمدينة، و لواليد ديالها كان خدّام ف لمجال الصناعي. فاميلتها هاجرات ل پاري، فرانسا ف 1971. بعدما تجوّجات، ستاقرات ف الدارلبيضا.

ف 2007، ولّا كاكون أول يهودية كاترشح ل منصب سياسي ف لمغريب. هيّ رئيسة ديال حيزب لوسط لإجتماعي، و ترشحات ل مجلس النواب ف لإنتخابات التشريعية د 2007، ولايني فشلات باش تاخد كرسي بعدما لحيزب ديالها ماقدرش يحصل على أقل نسبة قانونية د لأصوات. ف 2009، ترشحات للإنتخابات لبلدية د كازا. ف 2011، علنات بلي بغات تترشح للإتخابات التشريعية.

راها مجوجة ب لمهندس لمعماري إيمي كاكون، و عندهم 4 د لولاد. مها و ختها الصغيرة ساكنين ف هولون، إسرائيل.

 لأنشطة لإجتماعية 
كاكون بدات النضال لإجتماعي ديالها ف النادي لميريكاني د لعيالات، لي كايتعتابر من أهم لمنظمات النسوية ف لمغريب. و راها كاتدعو لدعم التعليم د لعيالات، و كاتعتابر بلي هادشي غادي يأدي ل تطوير لمجتمع لمغريبي.

 خدمتها 

 La Cuisine juive du Maroc de mère en fille (Jewish cuisine of Morocco: From mother to daughter)
 Traditions et coutumes des Juifs du Maroc (Traditions and customs of the Jews of Morocco)

 مصادر 

تصنيف:مغاربا يهود ف لقرن 20
تصنيف:ناس حيين
تصنيف:ناس د الدار البيضا
تصنيف:كاتيبات مغريبيات
تصنيف:زيادة 1953
تصنيف:مغاربا يهود ف لقرن 21
تصنيف:سياسيات مغريبيات د لقرن 21